Pohár víťazov pohárov 1968/1969 – Finále

Finále 9. ročníka Pohára víťazov pohárov sa hralo 21. mája 1969 v Bazileji. Víťazom v tom čase druhého najvýznamnejšieho európskeho pohára sa stal Slovan Bratislava, ktorý porazil FC Barcelona 3:2. Slovan ako jediný československý a slovenský futbalový klub vyhral niektorú z európskych pohárových súťaží, zároveň sa stal prvým klubom z tzv. východneho bloku s touto poctou.

Cesta do finále
PVP 1968/69 Slovan Bratislava FC BarcelonaSúperVýsledkySúperVýsledky1. kolo FK Bor<center>3:0, 0:2 FC Lugano<center>1:0, 3:02. kolo FC Porto<center>0:1, 4:0<center>voľný žrebštvrťfinále AC Turín<center>1:0, 2:1 FK Lyn<center>3:2, 2:2semifinále Dunfermline Athletic<center>1:1, 1:0 1. FC Köln<center>2:2, 4:1
Priebeh zápasu
Obaja súperi predviedli otvorený futbal, hráči Slovana sa presadili proti elegantnému štýlu Barcelony rýchlosťou a zdravou agresivitou. Po úvodnom výkope stratili Katalánci loptu, akcia sa začala u kapitána belasých Horvátha, pokračovala po osi Jokl – Cvetler – Hrdlička, ten vrátil prihrávku Cvetlerovi, ktorý strelou do ľavého dolného rohu otvoril skóre. V 17. minúte využil Zaldúa zaváhanie obrany Slovana a vyrovnal na 1:1. Po polhodine hry sa vydal na veľké sólo z vlastnej polovice Hrivnák, pred šestnástkou si vymenil loptu s Joklom a strelou z desiatich metrov zvýšil na 2:1. O dvanásť minút viedol Slovan už dvojgólovým rozdielom. Karol Jokl, najlepší hráč zápasu pohotovo rozohral aut, Ján Čapkovič obišiel Olivellu i Peredu a prehodil brankára Sadurního. V druhom polčase Rexach gólom priamo z rohu znížil stav zápasu na 2:3. Šancu na vyrovnanie mal Zaldúa, sám pred bránou Slovana však mieril nad.

Po záverečnom hvizde rozhodcu van Ravensa mohol legendárny športový komentátor Gabo Zelenay zvolať: „Vyhrali sme, priatelia doma. Vyhrali sme 3:2! Náš je pohár. Slávny a veľký. Nádherný! Bravo, chlapci, naši jastrabi z Tehelného poľa bratislavského!“ Fanúšikovia Slovana vbehli na trávnik oslavovať svojich hrdinov, doslova ich povyzliekali z dresov. Víťaznú trofej z rúk prezidenta UEFA Gustava Wiederkehra preberal kapitán tímu Alexander Horváth a jeho spoluhráči v trenírkach. Jediný, kto si zachránil dres a získal aj cennú pamiatku - loptu z finále bol brankár Vencel.

Okrem hráčov, ktorí boli priamymi aktérmi finálového zápasu, zasiahli počas sezóny do bojov o cennú trofej: Jozef Kontír – Ján Popluhár, Peter Mutkovič, Ľudovít Zlocha, Dušan Hlavenka, Jozef Határ, Milan Sokol

Štatistika zápasu

 B 1  Alexander VencelO2  Jozef FilloO 5  Alexander Horváth 13px|CaptainO 3  Vladimír Hrivnák  O 4  Ján ZlochaS 6  Ivan HrdličkaS9  Jozef ČapkovičÚ 7  Ľudovít CvetlerÚ 8  Ladislav Móder     Ú 10  Karol JoklÚ 11  Ján ČapkovičStriedania:Ú14  Bohumil Bizoň   Tréner: Michal Vičan B 1  Salvador SadurníO 2  Josep Franch   O 3  EladioO 4  Joaquim Rifé  O5  Ferran OlivellaS 6  Pedro Zabalza S 7  Carlos PellicerÚ 8  Santiago Castro   Ú 9  José Antonio Zaldúa 13px|CaptainÚ 10  Josep Maria FustéÚ 11  Carles RexachStriedania:S 13  Jesús María Pereda   Ú 14  Mendonça   Tréner: Salvador Artigas

Referencie

Kategória:Futbalové zápasy
Kategória:ŠK Slovan Bratislava
Kategória:FC Barcelona
Kategória:Pohár víťazov pohárov UEFA
Kategória:Futbal v 1969
Kategória:Úspechy slovenského futbalu